การจัดการ

(1) โครงสร้างการจัดการ

โครงสร้างกรรมการบริษัทประกอบด้วยคณะกรรมการจำนวน 4 ชุด ได้แก่ คณะกรรมการบริษัท
คณะกรรมการตรวจสอบ คณะกรรมการกำหนดค่าตอบแทน (ที่ประชุมคณะกรรมการบริษัทครั้งที่ 41
มีมติให้แต่งตั้งคณะกรรมการกำหนดค่าตอบแทนเมื่อวันที่ 16 มกราคม 2545) และคณะผู้บริหาร
โดยมีรายละเอียดดังนี้

1. คณะกรรมการบริษัท กำหนดไว้ว่าประกอบด้วยกรรมการอย่างน้อย 5 คน
คณะกรรมการปัจจุบันมีจำนวนทั้งสิ้น 14 คน ดังนี้

 1. นายเจริญ สิริวัฒนภักดี ประธานกรรมการ

2. คุณหญิงวรรณา สิริวัฒนภักดี รองประธานกรรมการ

3. นายณรงค์ ศรีสอ้าน รองประธานกรรมการ

4. นายออย บุน อัน กรรมการ

5. ดร. ชัยยุทธ ปิลันธน์โอวาท กรรมการ

6. นายสิทธิชัย ชัยเกรียงไกร กรรมการ

7. นายสมโพธิ โกสุม กรรมการ

8. นายโสมพัฒน์ ไตรโสรัส กรรมการ

9. นางวัลลภา ไตรโสรัส กรรมการ

10. นายฐาปน สิริวัฒนภักดี กรรมการ

11. นายเดวิด จอห์น นิโคล กรรมการ (นางสาวอาทินันท์ สิริวัฒนภักดี

  ได้รับแต่งตั้งเป็นกรรมการแทน

  เมื่อวันที่ 9 กุมภาพันธ์ 2545)

12. นายสถาพร กวิตานนท์ กรรมการ

13. นายวีระวงค์ จิตต์มิตรภาพ กรรมการ

14. นายเทียร เมฆานนท์ชัย กรรมการ

คณะกรรมการเลือกตั้งกรรมการด้วยกันเป็นประธานกรรมการและอาจเลือกรองประธานกรรมการ
กรรมการผู้จัดการและตำแหน่งอื่นตามที่เห็นเหมาะสมด้วยก็ได้ และกรรมการไม่น้อยกว่า
กึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร คณะกรรมการเป็นผู้รับผิดชอบ
จัดการกิจการทั้งหลายทั้งปวงของบริษัท และมีอำนาจหน้าที่ดำเนินการภายในขอบเขตของกฎหมาย
วัตถุประสงค์ และข้อบังคับของบริษัท และตามมติของที่ประชุมใหญ่ผู้ถือหุ้น และมีอำนาจกระทำการ
ใด ๆ
ตามที่ระบุไว้ในหนังสือบริคณห์สนธิหรือที่เกี่ยวข้องกับการดังกล่าวนั้นรวมทั้งทำหน้าที่กำหนดนโยบาย
วางแผนควบคุม และตัดสินใจในการดำเนินงานของบริษัท เช่น การลงทุน การกู้ยืม เป็นต้น

ชื่อและจำนวนกรรมการซึ่งมีอำนาจลงลายมือชื่อผูกพันบริษัท คือ นายเจริญ สิริวัฒนภักดี
หรือคุณหญิงวรรณา สิริวัฒนภักดี หรือนายณรงค์ ศรีสอ้าน หรือนายสมโพธิ โกสุม หรือนายชัยยุทธ
ปิลันธน์โอวาท ลงลายมือชื่อและประทับตราสำคัญของบริษัท

 เลขานุการบริษัท คือ นายสันติชัย ดามพ์ประเสริฐกุล

2. คณะกรรมการตรวจสอบ มีจำนวน 3 คน ดังนี้

  1. นายสถาพร กวิตานนท์ ประธานกรรมการตรวจสอบ

  2. นายวีระวงค์ จิตต์มิตรภาพ กรรมการตรวจสอบ

3. นายเทียร เมฆานนท์ชัย กรรมการตรวจสอบ

เลขานุการคณะกรรมการตรวจสอบ คือ นายประสิทธิ์ วัชรชัยโสภณสิริ

คณะกรรมการตรวจสอบทำหน้าที่สอบทานรายงานทางการเงิน ระบบการควบคุมภายใน
และการปฏิบัติตามข้อกฎหมายและกฎระเบียบต่าง ๆ รวมทั้งการเสนอแต่งตั้งผู้สอบบัญชี

3. คณะกรรมการกำหนดค่าตอบแทนประกอบด้วยคณะกรรมการ ดังนี้

1. นายสถาพร กวิตานนท์ ประธานคณะกรรมการ

2. นายณรงค์ ศรีสอ้าน กรรมการ

3. นายออย บุน อัน กรรมการ

เลขานุการคณะกรรมการกำหนดค่าตอบแทน คือ นายฐาปน สิริวัฒนภักดี

คณะกรรมการกำหนดค่าตอบแทน
รับผิดชอบในการให้คำปรึกษาหรือแนะนำเพื่อประกอบการตัดสินใจของประธานกรรมการบริษัท
เท่าที่อยู่ในอำนาจของคณะกรรมการบริษัทในเรื่องดังต่อไปนี้

1.  กำหนดค่าตอบแทนของประธานเจ้าหน้าที่บริหารและกรรมการบริหาร

2.  กำหนดค่าตอบแทนของผู้บริหารระดับสูง เช่น หัวหน้าเจ้าหน้าที่บริหารการเงิน
    หัวหน้าเจ้าหน้าที่บริหารสารสนเทศ รองผู้จัดการใหญ่ กรรมการผู้จัดการ และผู้จัดการ
    ทั่วไปของกลุ่มบริษัท และ

3.  พิจารณาหลักเกณฑ์ต่าง ๆ ในการกำหนดค่าตอบแทนให้แก่ผู้บริหารระดับสูง
    ให้คำปรึกษาหรือแนะนำเรื่องอื่นใดที่เกี่ยวข้องกับการจ้างงานผู้บริหารระดับสูง
    หากประธานกรรมการบริษัทต้องการเพื่อประกอบการตัดสินใจในการจ้างงานนั้น

4. คณะผู้บริหารประกอบด้วยผู้บริหาร ดังนี้

  1. นายเดวิด จอห์น นิโคล ประธานกรรมการบริหาร (ดร. ชัยยุทธ ปิลันธน์โอวาท

  ได้รับแต่งตั้งเป็นประธานเจ้าหน้าที่บริหารแทน

  เมื่อวันที่ 9 กุมภาพันธ์ 2545)

  2. นายสมโพธิ โกสุม กรรมการรองผู้จัดการใหญ่-การเงิน

  3. นาย การณ์ จิตรวิมล รองผู้จัดการใหญ่-กลุ่มธุรกิจสินค้าอุปโภคบริโภค

  4. นายปีเตอร์ เอมิล รอมฮิลด์ รองผู้จัดการใหญ่-ผลิตภัณฑ์ด้านเทคนิคและ

  เทคโนโลยีทางภาพ

  5. นายแลนซ์ สแตนฟอร์ด ผู้จัดการฝ่ายสารสนเทศกลุ่มบริษัท

  6. นางสมลักษณ์ ลีพันแสง ผู้จัดการฝ่ายทรัพยากรบุคคลกลุ่มบริษัท

  7. นายมนัส มนูญชัย กรรมการผู้จัดการ

  บริษัท อุตสาหกรรมทำเครื่องแก้วไทย จำกัด (มหาชน)

  8. นายอัลเฟรด โธมัส เมย์ ผู้จัดการทั่วไป-ห่วงโซ่อุปทานกลุ่มบริษัท

  และกรรมการผู้จัดการ

  บริษัท เบอร์ลี่ ยุคเกอร์ โลจิสติกส์ จำกัด

  9. นายฟรานเซสโก บรังคัชซิโอ ผู้จัดการทั่วไป-ผลิตภัณฑ์สินค้าอุปโภคบริโภค

  และฟู้ดส์ เซอร์วิส

  (เริ่มวันที่ 30 มกราคม 2545)

คณะผู้บริหารรับผิดชอบเกี่ยวกับการวางแผนงาน กำหนดระเบียบการและบริหารงาน
เพื่อให้การดำเนินงานของบริษัทเป็นไปตามนโยบายของคณะกรรมการบริษัทที่กำหนดไว้
ติดตามผลการดำเนินงานของฝ่ายต่าง ๆ ภายในบริษัทตลอดจนกลุ่มธุรกิจต่าง ๆ ภายในเครือ

{รายละเอียดเกี่ยวกับผู้บริหารและผู้มีอำนาจควบคุมของบริษัท เอกสารแนบ 1
และรายชื่อกรรมการในบริษัทย่อย เอกสารแนบ 2}

(2) การสรรหากรรมการและผู้บริหาร

กรรมการ ผ่านการสรรหาจากคณะกรรมการของบริษัทและได้รับอนุมัติจากที่ประชุมผู้ถือหุ้นของบริษัท

 ผู้บริหาร ผ่านการสรรหาจากคณะกรรมการกำหนดค่าตอบแทนของบริษัท

(3) ค่าตอบแทนผู้บริหาร

 (3.1) ค่าตอบแทนที่เป็นตัวเงิน

 (ก) ค่าตอบแทนกรรมการไม่มีหน้าที่บริหารรวม 22 ท่าน (รวมอดีตประธานกรรมการ อดีตรองประธานกรรมการ และอดีตกรรมการ) เป็นเงิน 4.6 ล้านบาท ในปี 2544 โดยเป็นค่าตอบแทนในรูปค่าบำเหน็จกรรมการและค่าเบี้ยประชุม 

(ข) ค่าตอบแทนผู้บริหาร 11 ท่าน (รวมอดีตผู้บริหาร) เป็นเงิน 94.9 ล้านบาท ในปี 2544
โดยเป็นค่าตอบแทนในรูปเงินเดือนและโบนัส

2.  ค่าตอบแทนอื่น (ถ้ามี)

  เงินสมทบเงินกองทุนสำรองเลี้ยงชีพสำหรับผู้บริหาร 6 ท่าน ในปี 2544 เป็นเงิน 1.7 ล้านบาท

(4) การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์ทุกประการ

(5) การดูแลเรื่องการใช้ข้อมูลภายใน

 บริษัทมีความเข้มงวดในการแจ้งข้อมูลต่อตลาดหลักทรัพย์ ในกรณีที่กรรมการและผู้บริหารของบริษัทมีการซื้อหรือขายหุ้นของบริษัท กรรมการและผู้บริหารจะต้องรายงานต่อตลาดหลักทรัพย์และสำเนาให้บริษัทได้รับทราบด้วย วิธีการดูแลกรรมการและผู้บริหารในการนำข้อมูลภายในของบริษัทไปใช้เพื่อประโยชน์ส่วนตนนั้น ได้มีการทำความเข้าใจกับกรรมการและผู้บริหารทุกคนแล้ว โดยบริษัทได้ให้หนังสือคู่มือกรรมการบริษัทจดทะเบียนให้แก่กรรมการและผู้บริหารทั้งหมดเพื่อศึกษาและปฏิบัติตามกฎข้อบังคับอย่างเคร่งครัด

 มาตรการลงโทษ กรณีผู้บริหารใช้ข้อมูลภายใน 

เป็นไปตามกฎระเบียบข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

(6) บุคลากร

พนักงานของบริษัท เบอร์ลี่ ยุคเกอร์ มีจำนวนทั้งหมด 774 คน ประกอบด้วยกลุ่มบรรจุภัณฑ์ 18 คน
กลุ่มผลิตภัณฑ์ด้านเทคนิคและเทคโนโลยีทางภาพ 417 คน กลุ่มสินค้าอุปโภคบริโภค 143 คน และอื่น
ๆ 196 คน ผลตอบแทนรวมของพนักงานมีจำนวน 372.32 ล้านบาท เป็นเงินเดือน
โบนัสและเงินสมทบเงินกองทุนสำรองเลี้ยงชีพ

นโยบายในการพัฒนาพนักงาน

กลุ่มบริษัท เบอร์ลี่ ยุคเกอร์ ตั้งมั่นที่จะประสบความสำเร็จอย่างต่อเนื่องในธุรกิจ
โดยการมีวิสัยทัศน์ที่สร้างสรร ทุ่มเท และการทำงานอย่างหนักของพนักงานทั้งหมด
สิ่งหนึ่งที่ถือว่าเป็น
บทบาทและความรับผิดชอบของผู้บริหารคือ
การสนับสนุนให้มีการพัฒนาองค์กรและสิ่งแวดล้อมในการทำงานที่ดี
สิ่งเหล่านี้จะประสบผลสำเร็จได้นั้นจะต้องมีการพัฒนาทรัพยากรมนุษย์อย่างต่อเนื่อง
โดยการฝึกอบรมอย่างมีประสิทธิผล การวางแผนพัฒนาสายอาชีพ และแผนการทดแทน
การประเมินผลการปฏิบัติงานอย่างมีประสิทธิภาพ ตลอดจนการบริหารค่าตอบแทน
ผลประโยชน์และสวัสดิการที่สามารถแข่งขันกับตลาดได้